देहरा: देहरा पुलिस ने नशे का अवैध कारोबार करने वालों के खिलाफ कार्रवाई करते हुए 6 पेटी अवैध शराब पकडऩे में सफलता हासिल की है। पुलिस ने गुप्त सूचना के आधार पर छापेमारी करते हुए ढलियारा पंचायत के घरथेड़ू गांव में एक व्यक्ति की गऊशाला से 5 पेटी देसी शराब संतरा एवं एक पेटी अंग्रेजी शराब बरामद की है। थाना प्रभारी देहरा कुलदीप चंद ने बताया कि नशे का अवैध कारोबार करने वालों को बख्शा नहीं जाएगा। कार्यकारी डी.एस.पी. योगेश दत्त जोशी ने मामले की पुष्टि करते हुए बताया कि आरोपी के खिलाफ नशे का अवैध कारोबार करने के आरोप में आबकारी अधिनियम के तहत मुकद्दमा दर्ज कर लिया गया है।